**CONTRACT DE PRESTĂRI SERVICII PAZĂ**

**Nr............... din ........................**

1. **Părţile contractului subsecvent**

În temeiul dispozițiilor art.68 alin.1 lit.h.) si art.111 din Legea nr.98/2016 privind achizițiile publice ;

Autoritatea contractanta **Centrul Cultural „”Palatele Brancovenesti de la Portile Bucurestiului”**  cu sediul in Valea Parcului nr. 1, Mogosoaia, tel 021.350.66.20, cod de identificare fiscala RO4283520, cont RO30TREZ42221G335000XXXX, Trezoreria Buftea, reprezentata prin …………, functia Director General, in calitate de Achizitor, pe de o parte,și

**Şi**

**S.C. ……………..** cu sediul in ……………….. …………………, telefon …………… email: [……………](mailto:office@stewardsas.ro), numar de inmatriculare la Registrul Comerțului nr. ……………, cod fiscal ……………. cont …………………..deschis la Trezoreria ………………, reprezentata prin …………….., functia ………………., in calitate de Prestator, pe de alta parte,

***2. Definiţii***

2.1 - În prezentul contract următorii termeni vor fi interpretaţi astfel:

a.***contract*** –prezentul contract şi toate anexele sale;

b.***achizitor şi prestator*** - părţile contractante, aşa cum sunt acestea numite în prezentul contract;

c ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d.***servicii***- activități a căror prestare face obiectul contractului;

e.***bunuri*** -echipamentele mașinile, utilajele,piesele de schimb și orice alte produse cuprinse în anexele prezentului contract și pe care prestatorul are obligația de a le furniza aferent serviciilor prestate, conform contractului;

f.***destinaţie finală*** - locul unde furnizorul are obligaţia de a furniza serviciile;

g.***termenii comerciali*** de livrare vor fi interpretaţi conform INCOTERMS 2000 – Camera Internaţională de Comerţ (CIC);

h. ***forţa majoră*** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extreme de costisitoare executarea obligaţiilor uneia din părţi;

i. ***zi*** - zi calendaristică; ***an*** - 365 de zile.

j.***pierdere*** - înseamnă orice pierdere sau daună suferită de către Achizitor, ivită, cauzată prin orice neglijenţă, nerespectarea sarcinilor sau alte acţiuni injuste sau omisiune (inclusiv orice acţiune nejustă intenţionată sau omisiune sau/şi orice încălcare, totuşi fundamentală, a oricărui termen expres sau implicat al acestui contract), de către Prestator, angajaţii săi, agenţii sau subcontractorii pe parcursul executării obligaţiilor sale potrivit acestui contract;

**3. *Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***4. Obiectul şi valoarea contractului.***

4.1 - Obiectul prezentului contract îl constituie executarea de către prestator a unor **servicii de** **pază si protectie** **la obiectivele beneficiarului situate în incinta Centrului Cultural ”Palatele Brâncovenești de la Porțile Bucureștiului ”din localitatea** **Mogoșoaia, jud. Ilfov, strada Valea Parcului nr. 1,** în perioada convenită şi în conformitate cu planul de pază și protecție al Beneficiarului.

4.2 - Preţul serviciilor prestate, plătibil prestatorului de către achizitor este de **........ lei /oră/post** și se calculează lunar, conform următorului grafic :

**- mai 2022 - ……../ora/post paza x 5208 ore (31 zile x 24 ore x .. posturi) = …………….. lei fara TVA**

**- iunie - ……. lei/ora/post paza x 5040 ore (30 zile x 24 ore x … posturi) = ………….fara TVA**

**- iulie - ……. lei/ora/post paza x 5208 ore (31 zile x 24 ore x ….posturi) = ……………lei fara TVA**

**- august - …….. lei/ora/post paza x 5208 ore (31 zile x 24 ore x …. posturi) = …………..lei fara TVA**

**- septembrie - …….. lei/ora/post paza x 5040 ore (30 zile x 24 ore x …. posturi) = …………. lei fara TVA**

**- octombrie - …….. lei/ora/post paza x 5208 ore (31 zile x 24 ore x ….. posturi) = ………….. lei fara TVA**

**- noiembrie - ……. lei/ora/post paza x 5040 ore (30 zile x 24 ore x …… posturi) = …………… lei fara TVA**

**- decembrie - ……. lei/ora/post paza x 5208 ore (31 zile x 24 ore x ….. posturi) = ………….. lei fara TVA**

4.3 -**Valoarea contractului este de ………………. Lei, la care se adauga TVA ............. lei, valoarea totala a contractului fiind de ....................... lei cu TVA.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Cod CPV** | **Denumire Serviciu** | **Nr. Luni** |  | **Ore/luna/**  **…. posturi**  **Fixe** | **Pret/ora/ post lei fara tva** | **Valoare totala LUNARA** |
| 1 | 79713000-5 | Servicii de paza si protectie | mai 2022 |  | 5208 | ….. lei fara tva |  |
|  |  | iunie 2022 |  | 5040 | …. lei fara tva |  |
|  |  | iulie 2022 |  | 5208 | …. lei fara tva |  |
|  |  | august 2022 |  | 5208 | …… lei fara tva |  |
|  |  | septembrie 2022 |  | 5040 | ….. lei fara tva |  |
|  |  | octombrie 2022 |  | 5208 | ……. lei fara tva |  |
|  |  | noiembrie 2022 |  | 5040 | ……. lei fara tva |  |
|  |  | decembrie 2022 |  | 5208 | …… lei fara tva |  |
|  |  |  |  |  | ….. lei fara tva |  |
|  | | TVA | | | | |  |
|  | | Valoarea serviciului lei fara TVA | | | | |  |
|  | | Valoare serviciului lei cu TVA | | | | |  |

4.4 - Achizitorul se obligă să plătească prestatorului preţul convenit pentru îndeplinirea contractului, conform serviciilor receptionate si a ofertei financiare, anexa, la prezentul contract subsecvent.

4.5 - **Caracteristici referitoare la siguranţa în exploatare sau utilizare aplicabile Prestatorului:**

**-** asigurarea controlului şi sprijinului agenţilor cu patrule mobile, dispecerat şi legatură radio între aceştia;

- despăgubirea beneficiarului cu contravaloarea pagubelor, dovedite de organele competente, produse de prestator prin indeplinirea defectuoasă a obligaţiilor contractuale;

- asigurarea în sistem de asigurări a riscului.

4.6 - Prestatorul garantează că personalul pe care îl pune la dispozitia autorității contractante pentru executarea contractului de achizitie publică estepersonal de specialitate (agenţi de pază) avizat de organele de poliţie, instruit şi dotat pentru activitatea prestată conform Legii nr.333/2003 .

***5*. *Durata contractului***

5.1 – Durata prezentului contract subsecvent este de ....... luni, respectiv de la data de **........ până la ...............**

***6. Executarea contractului***

6.1 – Executarea contractului începe la data semnării acestuia de către ambele părti și după constituirea garantiei de buna executie de către prestator și se întinde pâna la data finalizării tuturor obligațiilor asumate de către părțile semnatare.

***7*. *Documentele contractului***

*7*.1 – Documentele contractului sunt:

a) caietul de sarcini;

b) propunerea tehnică

c) propunerea financiară

d) garanția de buna execuție

e) contractele cu subcontractanții (daca este cazul)

f) angajamentul ferm privind susţinerea de către un terţ (daca este cazul)

g) documentele emise ulterior semnării cu privire la executarea,modificarea sau încetarea contractului;

7.2 – În cazul în care, pe parcursul executării contractului se constată că anumite elemente ale propunerii trehnice sunt inferioare sau nu corespund cerințelor prevăzute în caietul de sarcini, prevalează cerințele caietului de sarcini.

***8*. *Obligaţiile principale ale Prestatorului :***

8.1 - Prestatorul se obligă ca serviciile prestate să respecte caietul de sarcini si propunerea tehnică, anexe la prezentul contract subsecvent.

8.2 - Prestatorul se obligă să presteze serviciile, astfel cum au fost prevăzute în prezentul contract.

8.3 – Prestatorul se obligă să despăgubească achizitorul împotriva oricăror daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

8.4 - Prestatorul se obligă să nu transfere total sau parţial obligaţiile asumate prin prezentul contract subsecvent.

8.5 – **Obligaţii specifice**:

1. activităţile prestatorului se desfăşoară în conformitate cu prevederile Legii nr. 333/2003 şi a Licenţei de funcţionare nr..................eliberată de catre Inspectoratul General al Politiei Romane pentru desfasurarea activitatii de paza si protectie.

2. prestatorul se obligă să cerceteze și să cunoască în amănunţime obiectivul şi particularităţile sale, locurile si punctele vulnerabile din perimetrul obiectivelor, pentru a preveni producerea oricăror fapte de natură să aducă prejudicii unitătilor păzite;

3.prestatorul se obligă să pazeasca obiectivele, bunurile si valorile nominalizate in planul de pază si sa asigure integritatea acestora;

4. prestatorul se obligă să permita accesul in obiectiv numai in conformitate cu reglementarile legale si cu dispozitiile interne ale beneficiarului;

5. prestatorul se obligă să legitimeze persoanele care solicită accesul, să oprească si sa predea politiei persoanele care provoacă distrugeri/vandalizări sau prezintă comportamente violente/sau vădit inadecvate spatiului public în care se află, încălcând prin acestea normele de conviețuire socială, ordinea și liniștea publică, ocrotite prin lege (Legea nr.61/1991 pentru sancționarea faptelor de încălcare a unor norme de conviețuire socială, a ordinii și liniștii publice)

6. prestatorul se obligă sa aduca de îndata la cunostinta conducerii unitatii beneficiare despre producerea oricarui eveniment in timpul executarii serviciului si despre masurile luate ;

7. prestatorul se obligă ca, în caz de avarii la instalatii, conducte sau rezervoare de apa, combustibili sau substante chimice, la retelele electrice sau telefonice si in orice alte imprejurari care sunt de natura sa produca pagube, sa anunte de îndată Serviciul de Urgențe 112 si sa ia primele masuri pentru limitarea consecintelor evenimentului;

8. prestatorul se obligă ca în situaţia producerii de incendii, inundaţii, explozii etc., personalul de pază anunţă direct sau prin intermediul persoanei de contact nominalizată de autoritatea contractantă, Serviciul de Urgențe 112 , organele competente (politia, pompierii etc.) despre producerea evenimentului precum şi organele de conducere ale celor două părţi contractante, acţionând operativ pentru localizarea şi limitarea efectelor incidentului, îndepărtarea persoanelor străine, etc.

9. prestatorul se obligă sa ia primele masuri pentru salvarea persoanelor si evacuarea bunurilor si valorilor in caz de dezastre;

10. prestatorul se obligă să sesizeze politia in legatură cu orice fapta de natura a prejudicia patrimoniul unitatii si sa-si dea concursul pentru îndeplinirea misiunilor ce revin politiei pentru prinderea infractorilor; în cazul în care se constata în cadrul obiectivului sustrageri de materiale, bunuri sau alte evenimente deosebite, prrestatorul are obligaţia de a anunţa beneficiarul şi organele de politie în cel mai scurt timp. Până la sosirea factorilor abilitaţi, prestatorul protejează locul faptei și conservă urmele infracţiunii.

11.prestatorul se obligă să doteze personalul astfel încât să poarte în timpul serviciului uniforme, legitimatii si ecusoane cu insemnele specifice ale firmei si să faca uz de acestea numai pe durata prezentei în post;

12.prestatorul se obligă doteze personalul astfel încât acesta sa poarte in timpul serviciului permanent, dotările obligatorii, mijloacele de aparare si de protectie;

13.personalului prestatorului îi este interzis sa se prezinte la serviciu sub influenta bauturilor alcoolice sau sa consume astfel de bauturi in timpul serviciului;

14.prestatorul se obligă sa respecte consemnul general si particular al postului;

15.prestatorul se obligă să păstreze confidenţialitatea deplină in legatură cu activitatea sa şi cu datele şi informaţiile la care are acces in legătură cu obiectivul beneficiarului;

16.prestatorul se obligă să nu părăsească sub niciun motiv postul decat in condiţii strict prevăzute pentru aceasta, prevăzute in planul de pază;

17. prestatorul se obligă să desfăşoare activitatea pentru care a fost angajat cu maximă discreţie şi cu respect pentru beneficiar, angajaţii şi colaboratorii acestuia;

18.prestatorul se obligă să răspundă in calitate de comitent pentru prepusul său, pentru prejudiciile cauzate beneficiarului din culpa sa ;

19.prestatorul se obligă să verifice la terminarea programului sistemele de închidere și securizare ale incintelor supravegheate: ferestre, birouri, uşi, magazii, etc;

20.prestatorul are obligaţia de a presta serviciile prevăzute in contract cu profesionalismul şi promptitudinea cuvenite angajamentului asumat in conformitate cu propunerea sa tehnică,

21.prestatorul este pe deplin responsabil pentru prestarea serviciilor in conformitate cu graficul de prestare convenit. Totodată, este răspunzător atat de siguranta tuturor operaţiunilor şi metodelor de prestare utilizate, cat şi de calificarea personalului folosit pe toată durata contractului,

22.prestatorul este responsabil pentru instruirea personalului de pază și răspunde pentru nerespectarea prevederilor legale in domeniul protecției muncii.

23.prestatorul se obligă să coopereze în permanenţă cu factorii desemnaţi de conducerea beneficiarului în scopul unei bune desfăşurări a activităţii de pază şi protecţie.

***9. Obligaţiile principale ale achizitorului***

9.1 -Achizitorul se obligă să asigure condițiile optime de desfășurare a activității de către Prestator, respectiv să asigure Prestatorului utilitățile necesare pentru buna desfășurare a activităților de pază și protecție (apa, energie electrică);

9.2 - Achizitorul se obligă să achiziţioneze serviciile comandate, respectiv să cumpere şi să plătească preţul convenit în prezentul contract, în conformitate cu dispozițiile și condițiile referitoare la angajamentele bugetare;

9.3 - Achizitorul se obligă să plătească preţul serviciilor executate către prestator cel târziu la:

a) 30 de zile calendaristice de la data primirii facturii;

b) 30 de zile calendaristice de la data recepției prestării serviciilor, dacă data primirii facturii este incertă sau anterioară recepţiei prestării serviciilor;

9.4 – Recepționarea de către beneficiar a serviciilor achizitionate nu poate depăşi 30 de zile calendaristice de la data prestării acestora.

9.5 – Dacă factura conține date eronate sau prezintă greșeli de calcul identificate de către achizitor si sunt necesare revizuiri, clarificări suplimentare sau alte documente suport din partea prestatorului, termenul de 30 de zile pentru plata facturii se suspendă.Repunerea în termenul de plată operează de data îndeplinirii condițiilor de formă si de fond ale facturii.

9.6 – Prestatorul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus, cât și foloasele relizate necuvenit.

9.7 - Dacă achizitorul nu onorează facturile în termen de 60 zile de la termenele scadente prevăzute la pct.9.3, prestatorul are dreptul de a sista prestarea, notificând în prealabil achizitorul cu 10 zile înainte de sistarea prestari serviciilor.De îndată ce achizitorul îşi onorează obligaţiile, prestatorul va relua prestarea serviciilor în cel mai scurt timp posibil.

***10. Sancţiuni pentru neîndeplinirea culpabilă a obligaţiilor***

10.1 - Pentru repararea prejudiciului pe care o parte l-a cauzat celeilalte părţi şi care este consecinţa directă şi necesară a neexecutării fără justificare sau, după caz, culpabile a obligaţiilor contractuale principale, partea prejudiciată are dreptul la daune-interese.

10.2 – -În conformitate cu prevederile art.1536 cod civil, în cazul în care, din vina sa exclusivă, prestatorul nu îşi îndeplineşte obligaţiile asumate conform graficului, atunci achizitorul are dreptul la daune-interese egale cu dobânda legală, calculată de la data la care prestatorul este în întârziere asupra echivalentului în bani al obligaţiei neexecutate, până la îndeplinirea efectivă a respectivei obligatii

10.3 -În conformitate cu prevederile art.1535 cod civil, în cazul în care, din vina sa exclusivă, achizitorul nu îşi onorează la termenul scadent, astfel cum este precizat la art.9.3, obligaţia de plată a serviciilor prestate, acesta datorează daune moratorii ce urmează a fi calculate la suma neachitată, prin aplicarea unui procent de 0,01% /zi întârziere, începând cu data scadenței și până la data efectuării plății.

Neplata la scadență a facturilor, determinată de insuficiența/nealocarea fondurilor bugetare de către ordonatorul principal de credite, în speță Primarul Municipiului București, nu este considerată culpa achizitorului în situația în care acesta face dovada ca a solicitat repartizarea sumelor necesare achitarii obligatiilor contractuale, dar nu le-a primit sau le-a primit într-un cuantum insuficient pentru a putea stinge creanța datorată .

10.4 - Pentru neîndeplinirea obligaţiilor contractuale de către prestator, achizitorul are dreptul de a declara rezilierea contractului.

Prin nerespectarea obligaţiilor contractuale se înţelege acţiunea/inacţiunea sau grupul de acţiuni/inacţiuni săvârşite fără justificare, cu intenţie ori din culpă, care au drept urmare executarea necorespunzătoare, executarea cu întârziere sau neexecutarea obligaţiilor astfel cum acestea au fost asumate şi stabilite de părţi în contractul de achiziţie publică şi exprimate în documentaţia de atribuire.

***11. Clauza penală***

11.1 - Neîndeplinirea de către prestator a obligaţiei contractuale asumate la clauza 4.1. angajează, distinct, aplicarea clauzei penale în următoarele condiţii şi fără ca achizitorul să fie ţinut să dovedească vreun prejudiciu:

- în cazul neexecutării obligaţiei contractuale asumate la clauza 4.1. achizitorul va notifica în scris prestatorul cu privire la obligaţia nerespectată, precum şi la obligaţia de a plăti suma de bani stabilită anticipat de comun acord, fără îndeplinirea altor formalităţi prealabile;

- părţile stabilesc de comun acord că valoarea prejudiciului în cazul nerespectării de către prestator a obligaţiei contractuale asumate la clauza 4.1, este în cuantum de 10% din valoarea contractului cu TVA.

***12. Denunţarea unilaterală, suspendarea şi rezilierea/rezoluţiunea contractului***

12.1 - Dreptul la denunţarea unilaterală a contractului se exercită în conformitate cu prevederile prezentului contract.

12.2 - În cazul în care faţă de prestator a fost deschisă procedura insolvenţei, achizitorul îşi rezervă dreptul de a solicita denunţarea contractului, în condiţiile art. 123 din Legea nr.85/2014 privind procedurile de prevenire a insolvenţei şi de insolvenţă. Această denunţare nu afectează dreptul la acţiune sau despăgubire al prestatorului, în ceea ce priveşte partea de contract deja executată, iar prestatorul are dreptul de a pretinde numai plata corespunzătoare pentru partea din contract îndeplinită până la data denunţării contractului.

12.3 - Părţile au posibilitatea de a denunţa contractul în cursul executării sale, în termen de 30 de zile de la intrarea în vigoare a unor reglementări legale ce au incidență asupra preţului contractului sau al mecanismului de determinare al acestuia.

12.4 - Achizitorul are dreptul de denunţa unilateral contractul, cu o notificare prealabilă de 5 zile, în următoarele situaţii:

- în cazul în care, în termenul de valabilitate al prezentului contract, intervin modificări substanţiale ale acestuia, astfel cum sunt acestea stabilite de Legea nr.98/2016.

- în cazul în care prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016.

- în cazul în care contractul nu ar fi trebuit să fie atribuit prestatorului, având în vedere o încălcare gravă, de către acesta din urmă, a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

12.5 - În condiţiile în care, pe parcursul executării contractului, prestatorul solicită ajustarea preţului la o valoare pentru care achizitorul nu se poate angaja bugetar, achizitorul are dreptul de a denunţa unilateral contractul, printr-o notificare scrisă adresată prestatorului, fără nici o compensaţie. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.6 - În condiţiile înregistrării imprevizibile a indisponibilităţii fondurilor bugetare destinate

executării contractului, părţile contractante vor stabili de comun acord suspendarea executării contractului sau încetarea acestuia, pentru a evita afectarea intereselor legitime ale uneia sau ambelor părţi.

12.7 - Atunci când, fără justificare, o parte (debitor) nu îşi execută obligaţia contractuală şi se află de drept în întârziere, cealaltă parte (creditor) poate, fără a pierde dreptul la daune interese în măsura în care i se cuvin, să obţină rezoluţiunea sau rezilierea contractului ori, după caz, reducerea propriei obligaţii corelative.

Debitorul se află de drept în întârziere în situațiile prevăzute de lege precum şi atunci când s-a împlinit termenul stabilit pentru executarea obligaţiei contractuale.

Prin nejustificare se înţelege inexistenţa vreunei justificări ori prezentarea unei justificări neserioase/nefondate/neplauzibile.

12.8 - Rezilierea contractului poate fi declarată unilateral de partea îndreptăţită, fără notificarea scrisă a celeilalte părţi, când aceasta din urmă se află de drept în întârziere.

12.9. Achizitorul îşi rezervă dreptul de a rezilia prezentul contract şi, implicit, parţial/în întregime acordul-cadru, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării contractului, în care au fost consemnate nereguli cu privire la modul de îndeplinire a contractului subsecvent, iar acestea nu au fost remediate în termenul acordat;

b) în cazul în care Achizitorul a transmis, prin fax, e-mail sau poştă, cel puţin două notificări cu privire la neîndeplinirea de către Prestator a obligaţiilor asumate, iar acesta nu a remediat neconformităţile în termenul stabilit prin notificare;

12.10.Partile au convenit de comun acord ca prezentul contract sa inceteze de plin drept, in temeiul unui pact comisoriu, fără punerea in intarziere a prestatorului sau fără alta formalitate si fara interventia instantelor judecatoresti, in urmatoarele situatii:

a) daca prestatorului îi sunt retrase sau nu obtine autorizatiile, certificarile sau orice alte documente necesare executarii obligatiilor contractuale;

b)cumularea de catre prestator a penalitatilor pentru neexecutarea obligatiilor contractuale, pana la o suma echivalenta cu ½ din suma reprezentand valoarea prezentului contract;

c)daca prestatorul cesionează drepturile si obligatiile contractuale fară acordul celeilalte parti;

12.11 – Rezilierea prezentului contract nu are nici un efect asupra obligaţiilor deja scadente între părţi.

***13. Modificarea contractului***

13.1 - Prezentul contract nu poate fi modificat.

13.2 - Prin excepţie, modificarea este permisă doar în cazurile expres prevăzute în contract, în situaţiile impuse de lege, precum şi atunci când părţile convin asupra apariţiei unor circumstanţe care lezează grav interesele acestora. În acest caz părţile vor încheia act adiţional ce devine parte integrantă din contract.

***14. Încetarea contractului***

14.1 - Prezentul contract încetează în următoarele cazuri:

a) de drept, prin ajungere la termen sau la momentul la care toate obligațiile stabilite în sarcina părților au fost executate;

b) de drept,în cazul în care prestatorul nu face dovada constiturii garanției de bună execuție precum si in cazurile prevazute la clauza 12.10

c) prin reziliere, conform prevederilor prezentului contract;

d) prin denunţare unilaterală, conform prevederilor prezentului contract;

e) prin acordul scris al părţilor, inclusiv în alte situaţii neimputabile care determină în mod esenţial imposibilitatea executării contractului conform intereselor părţilor.

f) în conformitate cu prevederile clauzei 12.2 din prezentul contract;

g) la data anularii sau retragerii licentei de functionare;

***15. Subcontractanţi***

15.1 **-** Prestatorul are obligaţia de a încheia contracte cu subcontractantul desemnat, în aceleaşi condiţii în care el a semnat contractul cu Achizitorul.

15.2 - Prestatorul are obligaţia de a prezenta la încheierea contractului toate contractele încheiate cu subcontractanții desemnați.

15.3 - Lista subcontractanților cuprinzând datele de identificare (nr. de înregistrare la registrul comerţului, denumire, adresă poştală, nr. de telefon și fax ), precum şi contractele încheiate cu aceștia se constituie în anexe la prezentul contract. Contractele de subcontractare vor conţine, obligatoriu, cel puţin următoarele elemente:

a) activităţile ce urmează a fi subcontractate;

b) numele, datele de contact, reprezentanţii legali ai subcontractanţilor;

c) valoarea aferentă prestaţiilor subcontractanţilor.

15.4 - Prestatorul poate avea inițiativa schimbării unui subcontractant numai dacă acesta nu a îndeplinit partea sa din contract. Schimbarea subcontractantului nu va modifica preţul contractului şi va fi notificată Achizitorului.

15.5 -În cazul în care un contract de subcontractare este denunţat unilateral/reziliat de către una din părţi, Prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant.

15.6 - Prestatorul este pe deplin răspunzător faţă de Achizitor de modul în care îndeplineşte contractul.

15.7 -Subcontractantul este pe deplin răspunzător faţă de Prestator pentru modul în care îndeplineşte partea sa din contract.

15.8 -Prestatorul are dreptul de a pretinde daune-interese subcontractantului, dacă acesta nu îndeplinește partea sa din contract.

15.9 -Prestatorul se obligă să cesioneze Achizitorului dreptul de a urmări orice pretenție la daune pe care ar putea să o aibă împotriva subcontractantului, în situația în care acesta nu își respectă obligaţiile asumate prin contractul de subcontractare.

15.10 **-** Autoritatea contractantă efectuează plăţi corespunzătoare părţii/părţilor din contract îndeplinite de către subcontractanţi, dacă aceştia solicită, pentru serviciile prestate potrivit contractului de subcontractare încheiat de către aceștia, în conformitate cu dispoziţiile legale aplicabile, dacă natura contractului permite acest lucru şi dacă subcontractanţii propuşi şi-au exprimat în scris opţiunea în acest sens.

15.11 **-** Autoritatea contractantă efectuează plăţile direct către subcontractanţi doar atunci când prestaţia acestora este confirmată prin documente agreate de toate cele 3 părţi, respectiv Achizitor, Prestator şi Subcontractant sau prin documente agreate de Achizitor şi Subcontractant atunci când, în mod nejustificat, Prestatorul blochează confirmarea executării obligaţiilor asumate de subcontractant.

15.12 **-** În situația prevăzută la 15.11, operează de drept transferul obligaţiilor de plată către subcontractanţi pentru partea/părţile din contract aferente acestora, în momentul în care a fost confirmată îndeplinirea obligaţiilor asumate prin contractul de subcontractare.

15.13 **-** Dispoziţiile privind plata directă către subcontractanți nu diminuează răspunderea Prestatorului în ceea ce priveşte modul de îndeplinire a prezentului contract de achiziţie publică.

15.14 **-** Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică.

15.15 **-** În situaţia prevăzută la 15.14, Prestatorul va transmite Achizitorului toate informaţiile necesare şi va obţine acordul acestuia privind eventualii noi subcontractanţi implicaţi ulterior în executarea contractului, sub sanctiunea rezilierii contractului.

15.16 - În vederea obţinerii acordului Achizitorului, noii subcontractanţi sunt obligaţi să prezinte:

- o declaraţie pe proprie răspundere prin care îşi asumă prevederile caietului de sarcini, a propunerii tehnice si a ofertei finaciare depuse de către Prestator, pentru activităţile supuse subcontractării.;

- contractele de subcontractare încheiate între Prestator şi noii subcontractanţi ce vor cuprinde obligatoriu, dar fără a se limita la acestea, informatii cu privire la activităţile ce urmează a fi subcontractate, datele de contact şi reprezentanţii legali, valoarea aferentă activităţii ce va face obiectul subcontractării;

- certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul subsecvent.

***16. Garanţia de bună execuţie a contractului***

16.1 - Prestatorul se obligă să constituie garanţia de bună execuţie a contractului în cuantum de 5% din valoarea contractului, în termen de 5 zile lucrătoare de la data semnării contractului de achiziţie publică.

16.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

16.3 - Achizitorul se obligă să restituie garanţia de bună execuţie in conformitate cu reglementarile legale în vigoare, în cel mult 14 zile de la data îndeplinirii de către prestator a obligaţiilor asumate prin contractul respectiv, dacă nu a ridicat până la acea dată pretenţii asupra ei.

***17. Ajustarea preţului contractului***

17.1 – Pretul unitar de ....................... lei/ora/post de pază al contractului poate fi ajustat în cazul în care prin acte legislative se majorează nivelul salariului minim pe economie sau au loc modificări legislative care au ca obiect instituirea, modificarea sau renunţarea la anumite taxe/impozite, al căror efect se reflectă în creşterea/diminuarea costurilor pe baza cărora s-a fundamentat preţul contractului.

În situaţia mai sus expusă, părţile se vor notifica în scris, stabilind totodată şi modul de calcul al noului preţ ce va fi asumat prin act adiţional.

**18. Forţa majoră**

18.1 - Forţa majoră este constatată de o autoritate competentă.

18.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

18.6 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***19. Cesiunea***

19.1- Prestatorul poate cesiona creanțele născute din acest contract (drepturile financiare), în condiţiile prevăzute de dispoziţiile Codului Civil şi ale art. 61 din O.U.G. nr. 146/2002, republicată, cu modificările şi completările ulterioare, obligațiile născute rămânând în sarcina părților contractante, astfel cum au fost stipulate şi asumate initial.

***20. Soluţionarea litigiilor***

20.1 - Achizitorul şi prestatorului vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 - Dacă, după 15 de zile de la începerea acestor tratative, achizitorul şi prestatorul nu reuşesc să stingă în mod amiabil o divergenţă contractuală, fiecare poate solicita ca diferendul să se soluţioneze de către instanţele judecătoreşti din România

***21. Limba care guvernează contractul***

21.1 - Limba care guvernează contractul este limba **română.**

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

22.2 - Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

***23. Legea aplicabilă contractului***

23.1 - Contractul va fi interpretat conform legilor din România.

***24. Caracterul confidenţial al contractului***

24.1 - O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia, unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

24.2 - Dezvăluirea oricărei informaţii faţă de persoane implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

24.3 - O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă, sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

c) partea contractantă a fost obligată legal să dezvăluie informaţia. Accesul persoanelor interesate la informaţiile din dosarul achiziţiei publice se acordă cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

***25. Prelucrarea datelor cu caracter personal***

25.1 - În limitele şi în înţelesul prezentului contract, fiecare parte este de acord că:

a. Persoanele fizice identificate în cadrul prezentului contract (reprezentanţi legali sau convenţionali ai Părţilor - inclusiv cele menţionate în documentaţia analizată în procesul de iniţiere a relaţiei contractuale - diverşi împuterniciţi, angajaţi, colaboratori, persoane de contact) au calitatea de "persoane vizate", prelucrarea datelor cu caracter personal ale acestora fiind necesară pentru iniţierea şi derularea relaţiei contractuale.

Datele personale ale persoanelor vizate vor fi stocate și prelucrate de Părţi pe perioada de valabilitate a prezentului contract, precum şi ulterior, pe o perioada de 10 ani, în conformitate cu prevederile legislației incidente în materia achizițiilor publice și arhivării documentelor.

b. Orice prelucrare a datelor cu caracter personal realizată în baza prezentului contract este în responsabilitatea Părţii care efectuează respectiva prelucrare.

25.2 - Fiecare Parte este responsabilă şi confirmă că a luat toate măsurile de precauţie pentru a asigura securitatea şi prevenirea oricăror distrugeri, pierderi, modificări, dezvăluiri, achiziţii sau accesări ilegale sau neautorizate cu privire la datele cu caracter personal deţinute despre cealaltă Parte. Cu toate acestea, în cazul în care datele cu caracter personal furnizate au fost accesate sau obţinute de o persoană neautorizată sau are loc orice încălcare a securităţii datelor cu caracter personal, fiecare Parte va notifica imediat celeilalte părţi un astfel de incident şi va coopera în vederea luării oricăror măsuri considerate necesare pentru atenuarea oricărei pierderi sau daune provocate de un astfel de acces neautorizat.

25.3- Prestatorul și Achizitorul se obligă să respecte prevederile:

(i) Legii nr. 190/2018 privind măsuri de punere în aplicare a Regulamentului (UE) 2016/2016/679 al Parlamentului Euuropean și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei nr. 95/46/CE (Regulamentul General privind protecția datelor);

(ii) Legii nr. 544 /2001 privind liberul acces la informațiile de interes public, cu modificările și completările ulterioare

Părţile au înţeles să încheie și să semneze azi ................... prezentul contract în două exemplare, câte unul pentru fiecare parte.

***ACHIZITOR****,* ***PRESTATOR****,*

**CENTRUL DE CULTURĂ ”PALATELE ……………………………………**

**BRANCOVENEȘTI DE LA PORȚILE**

**BUCURESTIULUI”**

*Director General, ………………………….*

…………………..

*Consilier Juridic,*

………………………

*CFP,*

……………………………….